Všeobecne

Pokyny k vyplneniu Oznámenia o vysporiadaní finančných vzťahov

Vyplňuje prijímateľ
•	Prijímateľ vyplní formulár oznámenia o vysporiadaní finančných vzťahov za predpokladu, že vrátil finančné prostriedky, resp. vysporiadal finančné vzťahy.
•	Prijímateľ je povinný zaslať formulár oznámenia o vysporiadaní finančných vzťahov riadiacemu orgánu do                             10 kalendárnych dní od uskutočnenia platby / úpravy rozpočtu na základe aktivovaného ELÚR-u.
•	Oznámenie o vysporiadaní finančných vzťahov sa vyplňuje elektronicky, rukou vyplňované oznámenia nie je možné akceptovať.

•	Názov operačného programu: Vyplnené riadiacim orgánom

1 Identifikácia vedúceho partnera, hlavného cezhraničného partnera  a partnerov

•	Uviesť názov vedúceho partnera, adresu (ulica, obec, PSČ, krajina).
•	Uviesť identifikačné číslo organizácie, identifikačné číslo pre DPH (platí pre platcov DPH) a daňové identifikačné číslo. V prípade, ak je prijímateľ z ČR a nemá pridelené IČ DPH alebo DIČ, uvedené časti oznámenia o vysporiadaní finančných vzťahov ostanú nevyplnené.
•	Kontaktná osoba: Uviesť meno osoby, ktorá je u vedúceho partnera evidovaná ako osoba oprávnená komunikovať s riadiacim orgánom ohľadom žiadosti o finančný príspevok resp. žiadosti o platbu (štatutárny orgán prijímateľa alebo iná osoba).
•	Vyplniť za hlavného cezhraničného partnera a všetkých partnerov, na ktorých sa vzťahuje vrátenie finančných prostriedkov. V prípade hlavného cezhraničného partnera uviesť v stĺpci „Typ“ skratku „HCP“ a v prípade partnera uviesť skratku „P“.
•	Uviesť názov partnera, identifikačné číslo organizácie a krajinu, kde partner sídli. 

2 Identifikácia projektu/programovej  štruktúry

•	Uviesť plný názov projektu resp. programovej štruktúry (napr. pri systémovej nezrovnalosti).
•	Uviesť ITMS kód projektu v súlade so zmluvou o poskytnutí finančného príspevku (nie registračné číslo projektu) resp. programovej štruktúry (napr. pri systémovej nezrovnalosti).

3 Identifikácia vrátenia finančných prostriedkov

•	V časti „Iniciátor vrátenia“ označiť v príslušnom políčku znakom „X“ subjekt, ktorý inicioval vrátenie finančných prostriedkov. V prípade iniciatívy prijímateľa sa stĺpec „Názov orgánu  implementujúceho OP“ nevyplňuje. V prípade, ak prijímateľ vracia prostriedky na základe žiadosti o vrátenie finančných prostriedkov, správy z vládneho auditu alebo rozhodnutia SFK, označí za iniciátora orgán implementujúci OP, ktorý treba presne identifikovať v stĺpci „Názov orgánu  implementujúceho OP“.
•	V prípade, ak oznámenie o vysporiadaní finančných vzťahov vystavil subjekt zapojený do implementácie Programu cezhraničnej spolupráce SR - ČR, uviesť názov riadiaceho orgánu.
•	Ako dôvod vrátenia finančných prostriedkov uviesť:
•	Vrátenie prostriedkov vo výške príjmu vytvoreného z projektu
•	Vrátenie v súlade so zmluvou o poskytnutí finančného príspevku
•	Vrátenie nezrovnalosti/finančného vyrovnania
•	Vrátenie mylnej platby (platba poskytnutá na cudzí účet)
•	Vyplatenie úrokov a penále
•	Forma vrátenia finančných prostriedkov: bankový transfer alebo rozpočtové opatrenie (v prípade, ak je prijímateľ štátna rozpočtová organizácia).
•	Kód žiadosti o vrátenie finančných prostriedkov: povinne uviesť, ak je iniciátorom vrátenia orgán  implementujúci Program cezhraničnej spolupráce SR – ČR. Vyplniť na základe kódu príslušnej žiadosti o vrátenie finančných prostriedkov vygenerovaného z ITMS. V opačnom prípade nie je tento údaj vypĺňaný.
•	Kód pôvodnej žiadosti o platbu:
­	v prípade vrátenia nezrovnalosti, ak je možné identifikovať žiadosť o platbu, ku ktorej sa vrátenie viaže, vyplniť na základe kódu príslušnej platby vygenerovaného z ITMS.
­	v ostatných prípadoch finančného vysporiadania je kód žiadosti o platbu povinný údaj. Pre prípad vrátenia prostriedkov vo výške príjmu vytvoreného z projektu a výnosu z prostriedkov štátneho rozpočtu sa uvedie najaktuálnejšia priebežná žiadosť o platbu, resp. záverečná žiadosť o platbu. 
•	Kód nezrovnalosti: v prípade vrátenia nezrovnalosti, kód príslušnej nezrovnalosti vygenerovaný z ITMS je povinne vypĺňaný údaj. V prípade vrátenia finančných prostriedkov za porušenie finančnej disciplíny/nezrovnalosť podľa  
§ 31 ods. 4 druhej časti vety zákona č. 523/2004 Z. z. o rozpočtových pravidlách verejnej správy, kód nezrovnalosti si prijímateľ vyžiada od auditujúceho orgánu na účely správneho vyplnenia oznámenia o vysporiadaní finančných vzťahov. Do dňa skončenia auditu je prijímateľ povinný predložiť auditujúcemu orgánu oznámenie o vysporiadaní finančných vzťahov vrátane dokumentu potvrdzujúceho finančné vysporiadanie. V prípade, ak dôvod vrátenia nie je nezrovnalosť, tento údaj nie je vypĺňaný.
•	Kód oznámenia o vysporiadaní finančných vzťahov v ITMS portál: uviesť v prípade, ak formulár oznámenia o vysporiadaní finančných vzťahov bol vyplnený elektronicky, prostredníctvom verejného portálu ITMS.

4 Finančná identifikácia za projekt

•	Predvolená mena EUR.
•	Finančné údaje uvedené v tejto časti formulára predstavujú sumár položiek uvedených v prílohe 1 žiadosti o vrátenie finančných prostriedkov.
•	Uviesť dátum realizácie úhrady za príslušný zdroj (napr. podľa výpisu z bankového účtu).
•	V identifikačných údajoch bankového účtu treba uviesť účet subjektu, ktorému boli finančné prostriedky za príslušný zdroj  financovania prevedené. V prípade, ak štátna rozpočtová organizácia vracia finančné prostriedky formou úpravy rozpočtu, treba uviesť kód aktivovaného ELUR-u, ktorým bol upravený rozpočet platobnej jednotky a priložiť tento ELUR k oznámeniu o vysporiadaní finančných vzťahov.
•	V položke „Vrátená suma spolu za zdroj“ uviesť sumu zaokrúhlenú na dve desatinné miesta.
•	Vrátená suma spolu: súčet položiek (vrátených súm) za zdroj EÚ a zdroj štátneho rozpočtu SR. 
•	Za vrátenie prostriedkov za zdroj štátneho rozpočtu SR je zodpovedný vedúci partner, ak je zo Slovenskej republiky. V prípade, ak je vedúci partner z Českej republiky za vrátenie prostriedkov za zdroj štátneho rozpočtu SR je zodpovedný hlavný cezhraničný partner.
•	Suma za vlastné zdroje prijímateľa: pomerná suma za zdroje prijímateľa určená pomerom spolufinancovania prijímateľa v zmluve o poskytnutí finančného príspevku, počítaná vo vzťahu k súčtu položiek (vrátených súm) za zdroj EÚ a zdroj štátneho rozpočtu SR a ČR zaokrúhlená na dve desatinné miesta.
•	Suma za zdroj štátneho rozpočtu ČR: suma vrátenia za zdroj štátneho rozpočtu ČR. Ide o informatívny údaj.
•	Celková suma za všetky zdroje: súčet položiek (vrátených súm) za zdroj EÚ, zdroj štátneho rozpočtu SR a ČR a vlastných zdrojov prijímateľa, o ktoré sa zníži čerpanie na projekte. Sumy sú uvedené v EUR zaokrúhlené na dve desatinné miesta. 

5 Finančná identifikácia - pokuty a penále za projekt

•	Predvolená mena EUR.
•	Finančné údaje uvedené v tejto časti formulára predstavujú sumár položiek uvedených v prílohe 1 žiadosti o vrátenie finančných prostriedkov.
•	V položke „Suma k vráteniu za zdroj EÚ (pokuta / penále)“ uviesť vrátenú sumu zaokrúhlenú na dve desatinné miesta.
•	Forma vrátenia finančných prostriedkov za pokuty / penále za zdroj EÚ je vždy bankový transfer.
•	V identifikačných údajoch bankového účtu treba uviesť účet subjektu, ktorému sú finančné prostriedky za zdroj EÚ vrátené. 
•	Za vrátenie prostriedkov (pokuty / penále) za zdroj štátneho rozpočtu SR je zodpovedný vedúci partner, ak je zo Slovenskej republiky. V prípade, ak je vedúci partner z Českej republiky za vrátenie prostriedkov za zdroj štátneho rozpočtu SR je zodpovedný hlavný cezhraničný partner.
•	V položke „Suma k vráteniu za zdroj ŠR“ uviesť vrátenú sumu za zdroj štátneho rozpočtu SR zaokrúhlenú na dve desatinné miesta.
•	Forma vrátenia finančných prostriedkov za pokuty / penále za zdroj štátneho rozpočtu SR je vždy bankový transfer.
•	V identifikačných údajoch bankového účtu treba uviesť účet subjektu, ktorému sú finančné prostriedky za zdroj štátneho rozpočtu SR vrátené.
•	V položke „Pokuty a penále spolu“: uviesť súčet položiek (pokút/penále) za zdroj EÚ a zdroj štátneho rozpočtu SR zaokrúhlenú na dve desatinné miesta.
•	Suma za zdroj štátneho rozpočtu ČR: suma vrátenia (pokút / penále) za zdroj štátneho rozpočtu ČR. Ide o informatívny údaj.

6 Finančná identifikácia - úrok z omeškania za projekt

•	Finančné údaje uvedené v tejto časti formulára predstavujú sumár položiek uvedených v prílohe 1 žiadosti o vrátenie finančných prostriedkov.
•	V súlade s § 31 ods. 9 zákona č. 523/2004 Z. z. o rozpočtových pravidlách verejnej správy správa finančnej kontroly ukladá a vymáha za porušenie finančnej disciplíny štátnou rozpočtovou organizáciou a štátnou príspevkovou organizáciou alebo za porušenie finančnej disciplíny inou právnickou osobou alebo fyzickou osobou s prostriedkami Európskej únie penále podľa § 31 ods. 4 citovaného zákona, ktoré majú zároveň vecný charakter úroku z omeškania v zmysle príslušného nariadenia ES. Tento úrok z omeškania je potrebné vrátiť Európskej komisii.
•	Predvolená mena EUR.
•	V položke „Suma k vráteniu za zdroj EÚ (úrok z omeškania)“ uviesť vrátenú sumu zaokrúhlenú na dve desatinné miesta.
•	Forma vrátenia finančných prostriedkov za úrok z omeškania za zdroj EÚ je vždy bankový transfer.
•	V identifikačných údajoch bankového účtu treba uviesť účet subjektu, ktorému sú finančné prostriedky za zdroj EÚ vrátené.
•	V položke „Suma k vráteniu za zdroj ŠR (úrok z omeškania)“ uviesť vrátenú sumu štátneho rozpočtu SR zaokrúhlenú na dve desatinné miesta. Za vrátenie prostriedkov (úroku z omeškania) za zdroj štátneho rozpočtu SR je zodpovedný vedúci partner, ak je zo Slovenskej republiky. V prípade, ak je vedúci partner z Českej republiky za vrátenie prostriedkov za zdroj štátneho rozpočtu SR je zodpovedný hlavný cezhraničný partner.
•	Forma vrátenia finančných prostriedkov za úrok z omeškania za zdroj štátneho rozpočtu SR je vždy bankový transfer.
•	V identifikačných údajoch bankového účtu treba uviesť účet subjektu, ktorému sú finančné prostriedky za zdroj štátneho rozpočtu SR vrátené.
•	V položke „Úrok z omeškania spolu“ uviesť súčet položiek za zdroj EÚ a zdroj štátneho rozpočtu SR zaokrúhlenú na dve desatinné miesta. 
•	Suma za zdroj štátneho rozpočtu ČR: suma vrátenia (úrok z omeškania) za zdroj štátneho rozpočtu ČR. Ide o informatívny údaj.

7 Čestné vyhlásenie

•	Štatutárny orgán/zástupca prijímateľa potvrdí pečiatkou a vlastným podpisom oznámenie o vysporiadaní finančných vzťahov.
•	Prijímateľ zo súkromného sektora - fyzická osoba potvrdí oznámenie o vysporiadaní finančných vzťahov pečiatkou a vlastným podpisom. 
•	V prípade, ak oznámenie o vysporiadaní finančných vzťahov vypracoval subjekt zapojený do implementácie Programu cezhraničnej spolupráce SR - ČR, v sekcii Čestné vyhlásenie je uvedené meno a priezvisko osoby, ktorá je v zmysle vnútorného manuálu procedúr oprávnená schváliť vypracovanie oznámenia o vysporiadaní finančných vzťahov.

8 Zoznam príloh

•	Uviesť poradové číslo a názov v štruktúre stanovenej tabuľkou.
•	V prípade platby priložiť k formuláru oznámenia o vysporiadaní finančných vzťahov výpis z bankového účtu, ktorý potvrdzuje vrátenie finančných prostriedkov. V platobnom príkaze je potrebné použiť určené identifikátory platieb (Variabilný symbol, Spáva pre prijímateľa/Poznámka atď).  
•	V prípade vrátenia finančných prostriedkov prostredníctvom úpravy rozpočtu medzi prijímateľom a platobnou jednotkou priložiť vytlačený ELUR (evidenčný list úprav rozpočtu) potvrdzujúci úpravu rozpočtu, tzn. aktivovaný a v položke Číslo bankového účtu uviesť text „úprava rozpočtu ELUR č.“. V názve ELUR-u je potrebné uviesť kód žiadosti prijímateľa o platbu z ITMS.

Posledná strana: Vypĺňa riadiaci orgán a platobná jednotka.

•	RO: Uviesť názov riadiaceho orgánu v súlade so zmluvou o poskytnutí finančného príspevku na schválený projekt.
•	V jednotlivých prípadoch vrátenia finančných prostriedkov riadiaci orgán kópiu oznámenia o vysporiadaní finančných vzťahov zasiela certifikačnému orgánu a platobnej jednotke.

Platobná jednotka: Uviesť názov platobnej jednotky.

Príloha 1 Oznámenia o vysporiadaní finančných vzťahov
•	Uviesť názov vedúceho partnera, hlavného cezhraničného partnera, partnerov.
•	V stĺpci Typ uviesť:
­	VP – pre vedúceho partnera,
­	HCP – pre hlavného cezhraničného partnera,
­	P – pre partnera
•	Všetky finančné údaje za vrátené sumy (istina, pokuty / penále, úrok z omeškania) sú zhodné s finančnými údajmi uvedenými v časti 4 Finančná identifikácia za projekt, 5 Finančná identifikácia – pokuty a penále za projekt a 6 Finančná identifikácia – úrok z omeškania za projekt.